rlitschk/wikidir huggingface dataset:
Klaus-Jürgen Heitmann (* 27. März 1968 in Stood) is en düütschen Weertschopsinschenör. Siet 1. August 2017 is he de Vörstandsspreker von de Versekerungsgrupp HUK-Coburg. Heitmann is 1968 in Stood boren un hett dat Gymnasium mit dat Abitur afslaten. He weer denn bi de Bundswehr un hett von 1988 bet 1990 bi de Concordia in Hamborg en Lehr as Versekerungskoopmann maakt. Na de Lehr hett he an de Universität Karlsruhe Weertschopsinschenörwesen mit Fachrichtung Versekerungsweertschop studeert. As Student hett he ok en Semester in’t Butenland an de Universität Kalifornien in Berkeley maakt. In’n November 1996 hett he bi de Ünnernehmensberadung Mummert + Partner (vondaag Sopra Steria) anfungen. He weer eerst Senior Manager un later Partner. Dor is he bet an dat Enn von dat Johr 2002 bleven. Bi de HUK-Coburg is he Anfang 2003 anfungen un is 2004 Maat von’n Vörstand mit Tostännigkeit för de Schaden-/Unfallversekerung worrn. Siet 23. Juni 2017 is he Vörsitter von’n Opsichtsraad von de beiden Dochterünnernehmens HUK-Coburg-Rechtsschutz un HUK24. An’ 1. August 2017 is he as Nafolger von Wolfgang Weiler Vörstandsspreker bi de HUK-Coburg worrn. Heitmann is verheiraadt un Vader von dree Söhns. Auto Motor und Sport Kongress 2017. Klaus-Jürgen Heitmann, Auto Motor und Sport Panel 2: Autonomes
Heitmann is de Familiennaam von Adolf Heitmann (1858–1946), düütschen Pädagoog un Schriever, Adolf Heitmann (1890–1951), düütschen Politiker, Annegret Heitmann (* 1952), düütsche Skandinavistin, August Heitmann (1869–1941), düütschen Gewerkschafter un Politiker, August Heitmann (1907–1971), düütschen Swemmer, Axel C. Heitmann (* 1959), düütschen Chemiker un Manager, Bernhard Heitmann (* 1942), düütschen Kunsthistoriker un Museumskurater, Birte Gutzki-Heitmann (* 1977), düütsche Politikerin, Carlheinz Heitmann (* 1937), düütschen Schauspeler, Christine Heitmann (* 1937), düütsche Grafikerin un Bildhauerin, Clemens Heitmann (1818–1894), düütschen Richter un Parlamentarier, Clemens Heitmann (* 1969), düütschen Historiker, Edward Heitmann (1878–1934), austraalschen Politiker, Finn Heitmann (* 1985), düütschen Cyclocrossfohrer, Friedrich Heitmann (1853–1921), düütschen Architekt, Fritz Heitmann (1891–1953), düütschen Organist, Hans Heitmann (1904–1970), düütschen Schriever, Herbert Heitmann (1901–?), düütschen Jurist un Politiker, Jan Heitmann (* 1960), düütschen Historiker un Journalist, Jan Heitmann (* 1976), düütschen Pokerspeler un -trainer, Joern Heitmann (* 1968), düütschen Speelbaas, Jürgen Heitmann de Öllere (üm 1580–1645), Bildensnieder in Wilster, Jürgen Heitmann de Jüngere (1627–1671), Bildensnieder in Oterndörp, Jürgen Heitmann (* 1936), plattdüütschen Schriever, Karl Heitmann (1869–1947), düütschen Politiker, Klaus Heitmann (1930–2017), düütschen Romanist, Klaus-Jürgen Heitmann (* 1968), düütschen Weertschopsinschenör, Linda Heitmann (* 1982), düütsche Politikerin, Ludwig Heitmann (1880–1953), düütschen lutherschen Theoloog, Margret Heitmann (* 1948), düütsche Pädagogin, Matthias Heitmann (*
Adolf Heitmann is de Naam von Adolf Heitmann (1858–1946), düütschen Pädagoog un Schriever, Adolf Heitmann (1890–1951), düütschen Politiker. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
August Heitmann is de Naam von August Heitmann (1869–1941), düütschen Gewerkschafter un Politiker, August Heitmann (1907–1971), düütschen Swemmer. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Jan Heitmann is de Naam von Jan Heitmann (* 1960), düütschen Historiker un Journalist, Jan Heitmann (* 1976), düütschen Pokerspeler un -trainer. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Adolf Heitmann (* 20. Mai 1890 in Leh; † 12. Oktober 1951 in Bremen) weer en düütschen Politiker von de SPD un Maat von de Breemsche Börgerschop. Heitmann is 1890 in Leh boren, dat later Deel von Wersermünn un Bremerhoben worrn is. He weer Maat von de SPD. Von November 1946 bet 1947 weer he Maat von de eerste wählte Breemsche Börgerschop un in Deputatschonen von de Börgerschop aktiv. Norbert Korfmacher: Mitgliederverzeichnis der Bremischen Bürgerschaft 1946 bis 1996 (Kommunalpolitik, Bd. 1). LIT-Verlag, Münster 1997, ISBN 3-8258-3212-0.
Birte Gutzki-Heitmann (* 18. August 1977 in Winsen) is en düütsche Politikerin von de SPD. Se is siet März 2011 Maat von de Hambörgsche Börgerschop. Gutzki-Heitmann is 1977 in Winsen boren. Se hett en Lehr as Discher maakt un is sietdem as sülvsstännige Möbeldischerin aktiv. Se is verheiraadt un hett een Dochter. Von 2001 bet 2011 weer Gutzki-Heitmann Maat von de Bezirksversammlung von’n Bezirk Horborg un dor Bisitterin in’n Frakschoonsvörstand un kultur- un sportpolietsche Sprekerin. Bi de Börgerschopswahl 2011 weer se för de SPD Kannedaat in’n Wahlkreis Horborg un hett mit 7,9 % von de Stimmen en Mandaat in de 20. Börgerschop kregen. In düsse Legislaturperiood weer se Maat in’n Utschuss för Weertschop, Innovatschoon un Medien, in’n Utschuss Öffentliche Ünnernehmens un in’n Kulturutschuss. Bi de Börgerschopswahl 2015 hett Gutzki-Heitmann wedder en Direktmandaat in’n Wahlkreis Horborg wunnen un is dormit siet März 2015 Maat von de 21. Hambörgsche Börgerschop. Birte Gutzki-Heitmann op de Websteed von de SPD-Frakschoon in de Börgerschop (hoochdüütsch) SPD Harburg: Jürgen Heimath weiter an der Spitze op harburg-aktuell.de Vorläufiges Ergebnis der Bürgerschaftswahl 2015: Gewählte Kandidatinnen und Kandidaten op de Websteed von dat Statistikamt Noord, afropen an’n 17. Februar 2015 Andreas Göhring: Von Gewinnern und Verlierern im Kampf ums
Seth betekent Seth, Figur ut de Bibel, Seth, Gott ut de ägyptsche Mythologie, Seth, Gemeen in’n Kreis Sebarg, Sleswig-Holsteen, Seth, Oort in de Gemeen Loomst in’n Landkreis Cuxhoben, Neddersassen, Seth, Gemeen in’n Kanton Graubünden, Swiez. Seth is de Familiennaam von Vikram Seth, indischen Schriever. Kiek ok bi: Set, Seeth. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Jürgen Heitmann de Jüngere (* 1627 in Wilster; † 1671) weer en Bildensnieder in Heid un Oterndörp. Heitmann is 1627 as Söhn von Jürgen Heitmann den Ölleren in Wilster boren. Nich later as 1640 is he na Heid tagen. Üm 1650 rüm is he denn von Heid na Oterndörp ümtagen. 1640/1641: Dööp in de Jürgen-Kark in Heid 1646: Altar in de Remigius-Kark in Albersdörp Altar in de Hillig-Krüüz-Kark in Windbargen 1648: Kanzel un Dööp in de Katharinen-Kark in Noordhasteed 1661: Priech in de Severi-Kark in Oterndörp 1663: Altar, Kanzel, Dööpengel un Krüzigungsgrupp in de Georg-Kark in Öberndörp Putten op’n Dööpketel in de Nicolai-Kark in Olenbrook 1665: Altarbild in de Jacobi-Kark in de Worth 1671: Kanzel in de Wilhadi-Kark in Helmworth Ok Hörnschäpp un Trohen sünd von em nableven. Normdaten: GND: 1034910507 (OGND, AKS) | VIAF: 301960430 | Wikipedia-Personensöök
Hogendannen (hoochdüütsch Hohentannen) is en lütten Oort in de Gemeen Buxthu in’n Landkreis Stood, Neddersassen. De Oort höört polietsch al von öllers bi Buxthu mit bi. Hogendannen liggt an’n Rand von de Masch von de Elv na de Randmooren un dormit ok an de Grenz von Oolland. De Hoff liggt in dat Naturschuulrebeed Moor bi Buxthu. De Naveröörd sünd Weid, Finkenriek un Rübk in’n Noordoosten, Öbergünnermoor in’n Oosten, Öbergünn un Imbeek in’n Süden, Oostmoor un Buxthu in’n Süüdwesten un Neeland un Moorenn in’n Noordwesten. In Hogendannen hett dat fröher en Weertshuus geven. Vondaag warrt op’n Hoff blots noch Bueree dreven. De Oort hett vör 1885 to de Stadt Buxthu tohöört, de to keen Amt höört hett. Na 1885 weer dat in’n Kreis Jörk un is 1932 Deel von’n Kreis Stood worrn. De Oort is an’n 1. Juli 1972 as Deel von de Stadt Buxthu mit de Gemeenreform in Neddersassen an de nu gröttere Gemeen Buxthu kamen. Hogendannen is evangeelsch-luthersch präägt un höört to dat Kaspel von de Petrus-Kark in Buxthu. Bet in de Tied üm 1800 rüm hett de Oort aver noch to dat Kaspel von de Nicolai-Kark in Ilsdörp tohöört. För de Kathoolschen is de St.-Maria-Kark in Buxthu tostännig.
Jens Evald Enevoldsen-Elsing (* 23. September 1907 in Kopenhagen; † 23. Mai 1980) weer en däänsch Schachmeester. Enevoldsen weer fiev Mal däänsch Landsmeester (1940, 1943, 1947, 1948, un 1960). 1939 verlor he dat Playoff un 1950 wurr he ok Eerst verlor aber dör Losentscheeden. Bi dat Zonenturnier 1947 in Helsinki keem he up den 4. Platz, wiels sück Eero Böök un Gösta Stoltz den eersten Platz deelen deen. Enevoldsen hett ok 11 Mal för de Däänsch Natschonalmannschap an Schacholympiaden deelnommen (1933, 1935, 1937, 1939, 1950, 1952, 1956, 1958, 1966, 1970, un 1972). För sien Leistungen kreeg he 1950 vun de FIDE den Titel Internatschonal Meester tospraaken un wurr 1960 internatschonaler Schiesdrichter. Enevoldsen hett sück buterdem as Schachschriever in Däänmark en Naam maakt. He schreev mehrere Schachböker un een Book över Bridge. Jens Enevoldsen in de Datenbank vun chessgames.com (engelsch) vullständig Naam un Bild Jens Enevoldsen in de Datenbank vun olimpbase.org Helsinki 1947 crosstable Enevoldsen, Jens team chess record at olimpbase.org Normdaten: GND: 1239287755 (OGND, AKS) | LCCN: n79060033 | VIAF: 280615627 | Wikipedia-Personensöök
Öbergünnermoor (hoochdüütsch Ovelgönnermoor) is en lütten Oort in de Gemeen Buxthu in’n Landkreis Stood, Neddersassen. Binnen de Gemeen höört dat Rebeed to de polietsche Oortschop Öbergünn/Ketzendörp. Öbergünnermoor liggt an’n Rand von de Masch von de Elv na de Randmooren un dormit ok an de Grenz von Oolland. De Oort liggt in dat Naturschuulrebeed Moor bi Buxthu. De Naveröörd sünd Finkenriek in’n Noorden, Rübk un Nincoperdiek in’n Noordoosten, Vosshusen in’n Süüdoosten, Ketzendörp, Öbergünn un Imbeek in’n Süden, Oostmoor un Buxthu in’n Süüdwesten, Hogendannen in’n Westen un Weid in’n Noordwesten. De Oort leeg vör 1859 in de Huusvaagdie Mesborg von dat Amt Mesborg, denn bet 1885 in’t Amt Töst un weer na 1885 Deel von’n Kreis Horborg un von 1932 af an Kreis Horborg. Öbergünnermoor hett fröher jümmer to de Gemeen Öbergünn höört, de an’n 1. Juli 1972 bi de Gemeenreform in Neddersassen mit de Gemeen Buxthu tohoopleggt worrn un dorbi von’n Landkreis Horborg to’n Landkreis Stood wesselt is. Vondaag is de Oort binnen de Gemeen Buxthu Deel von de Oortschop Öbergünn/Ketzendörp. Öbergünnermoor is evangeelsch-luthersch präägt un höört to dat Kaspel von de Nicolai-Kark in Ilsdörp. För de Kathoolschen is de St.-Maria-Kark in Buxthu tostännig. För Öbergünnermoor is de freewillige Füürwehr Öbergünn
Tönnies (ok Tönjes, Tonies un Töns) is en plattdüütschen Vörnaam för Jungs. Dat warrt annahmen, de Naam hett wat mit den röömschen Naam Antonius to kriegen. Disse Naam weer de Familiennaam vun de Gens Antonia, de vun sik sülvs segg, dat se vun Anton, den Söhn vun Herkules, herstamm. Verwandt is de Form mit den Naam Tünnes an’n Rhien, de ok as Figur in’t Hänneschen-Theater vörkaamt (Tünnes un Schäl). To de bekannteren Dregers vun den Naam hören Tönnies Evers de Jüngere un Tönnies Evers de Öllere, de as Snittjermeesters in Lübeck leven. In ole Listen oder Urkunnen finnt sik de Naam to’n Bispeel 1647 in Kronenborg 1665 in Schönemoor (Tonies) 1677 in Kronenborg (Töns) 1689 in Bremen (Tonnies) De beiden Öörd Sankt Tönis (Gemeen Tönisvorst) un Tönisberg de al in franksch Rebeet liggt, hebbt beid ehren Naam vun jemehre Antonius-Karken. De Familiennaam Tönnies, Tönjes oder Tönniessen kümmt woll vun düssen Vörnaam her un bedutt so veel as: Ut Tönnies sien Familie. Fakener vörkamen deit de Naam in dat ole Sassenrebeet un besünners in dat hüdige Westneddersassen. De gröttste Andeel vun Lüüd mit den Naam Tönnies leevt in de Kreisen Cloppenborg un Vechte. Alltohoop mach dat woll so üm un bi
Slott Drottningholm weer oorsprünglich en königlich Lüstslott up de Insel Lovön in' Mälaren in de Gemeend Ekerö. Dat is hüüd neben sein Gebruuk as Museum togliek privater Wahnsitt vun de sweedsch Königsfamilie Bernadotte, to Tiet vun König Carl XVI. Gustaf un sien Ehefru Silvia, de 1982 den Süüdflögel as Hööftwahnsitt betrucken hemm un sietdem dat Stockholmer Slott blots noch as Amtssitt un för Repräsentatschonszwecke bruuken. Slott Drottningholm wurr as eerst sweedsch Kulturdenkmal in de List vun dat Weltkulturarv vun de UNESCO upnommen, wegen twee besünner Gebäude, dat chineesch Slöttchen (Kina slott) un dat Drottningholmtheater (Drottningholms slottsteater). Slott Drottningholm wurrd ok as „sweedsch Versailles“ beteekent. Johann III. vun Sweden leet 1580 en Slott för sien Gemahlin Katharina Jagiellonica (Katharina vun Polen), de dormalige sweedsch Königin, bauen. He hett dat „Königininsel“ – „Drottningholm“ nömmt. 1661 hett de Wittfru vun den sweedschen König Karl X. Gustav, Hedwig Eleonora vun Sleswig-Holsteen-Gottorf, dat Slott köfft, dat aber all an' 30. Dezember 1661 bit up de Grundmüern daalbrennt is. Se leet denn en nee Slottbau nah Plääns vun den Architekten Nicodemus Tessin de Öllere in' Barockstil uprichten. Sien Söhn Nicodemus Tessin d. J. hett de Bauleitung nah de Dood vun sein Vader kört för de Fardigstellung
Nincoperdiek (hoochdüütsch Nincoperdeich) is en Oort in de Gemeen Vosshusen in’n Landkreis Horborg, Neddersassen. De Oort liggt in de Masch von de Ünnerelv un dormit in Oolland. Na Süden to slütt sik Moor an. De Naveröörd sünd Liedenkummer in’n Süden in’n Noorden, Fischbeek in’n Süüdoosten, Vosshusen in’n Süden, Rübk un Finkenriek in’n Süüdwesten, Moorenn in’n Westen un Hoov in’n Noordwesten. Nincoperdiek hett fröher as Deel von Neefeld gullen. Anners as de Rest von Neefeld hett Nincoperdiek aver to Nincop höört un nich to Hasselwarder. To Nincoperdiek höört ok de fröhere Oortsdeel Piep. Vör 1852 hett de Oort to dat Gericht Nincop tohöört un denn von 1852 bet 1885 to dat Amt Jörk. Von 1885 bet 1932 weer Nincoperdiek in’n Kreis Jörk un is denn Deel von’n Landkreis Horborg worrn. De Oort hett fröher jümmer to de Gemeen Nincop tohöört, de 1929 aver mit Hasselwarder to de Gemeen Neefeld tohoopleggt worrn is. Dorbi is Nincoperdiek an de Gemeen Rübk afgeven worrn. Nadem Neefeld denn 1937 mit dat Groot-Hamborg-Gesett an Hamborg fullen is, is Nincoperdiek nu sogor in en anner Bundsland as Nincop. Mit de Gemeenreform in Neddersassen to’n 1. Juli 1972 in Neddersassen is de Gemeen Rübk Deel von de Gemeen
Rainer Weiss (nömmt Rai Weiss; * 29. September 1932 in Berlin) is en US-amerikaansch Physiker, de en vun de führen Wetenschapler bi dat LIGO-Projekt vun en Gravitatschonswellendetektor is. 2017 wurr hüm gemeensam Kip Stephen Thorne un Barry Clark Barish de Nobelpries för Physik för entscheeden Bidrääg to den LIGO-Detektor un de Opdecken vun Gravitatschonswellen tospraaken. Rainer Weiss is en vun twee Kinner ut en jöödsch-christlichen Familie. Sien Vader Friedrich Weiss weer Neuroloog, Kommunist un Früend vun de Familie Rathenau. Sien Familie is vör de Natschonalsozialisten in Düütschland tonächst nah Prag un 1938 wieder in de USA flücht. Weiss gung in New York City in de (Columbia Grammar School) un hett later an dat Massachusetts Institute of Technology (MIT) studeert, wo he 1955 sien Bachelor-Afschluss maaken dee un 1962 bi Jerrold Zacharias sien Doktertitel kreeg. As Post-Doktorand weer he bit 1962 an de Tufts University als Instructor un Assistant Professor un dornah an de Princeton University, wo he mit Robert Dicke un David Todd Wilkinson tosommen arbeiten dee. Af 1964 weer he as Assistant Professor an MIT, wo he 1967 Associate Professor un 1973 Perfesser wurr. Siet 2001 is he dor Professor Emeritus un to glieker Tiet Adjunct Professor an de
Dit Woort hett noch annere Bedüden: kiek dorför ünner Daniel Düngel. Düngel (hoochdüütsch Düngel) is en Hoff in de Gemeen Hagen in’n Landkreis Cuxhoben, Neddersassen. De Hoff höört polietsch al von öllers bi Leernst mit bi. De Hoff liggt op de Oosterholter Geest in’n Forst Düngel. Dat Water ut dat Rebeed flütt af na’n Aschwarder Floodgraven. De Naveröörd sünd Leernst in’n Noorden, Hein, Wolsbuddel un Brockmannsmöhlen in’n Noordoosten, Vosloog un Buggehorn in’n Oosten, de Meyenbörger Wahnplätz Grote-Kamp un Brakland in’n Süden, de Meyenbörger Wahnplätz Brandbarg un Swanenbarg in’n Süüdwesten un Seedörp in’n Noordwesten. De Hoff Düngel is 1770 as Forsthuus anleggt worrn. Vörher harr de Hoff Seedörp de Forstopsicht in’n Forst Düngel, de vondaag en Grött von 240 Hektar hett. 1885 is dat hüdige Forsthuus boot worrn. Bi Düngel in’t Holt doot ok de Ganggräver Leernst 82 un 83 liggen. In de Franzosentied von 1810 bet 1814 hett de Hoff to de Mairie Meyenborg in’n Kanton Hagen höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Hoff hett vör 1885 to de Böörd Braamst in dat Amt Hagen tohöört. Na 1885 weer dat in’n
Paul Eduard Waldraff (* 16. Juli 1870 in Wurzach; † 2. Juni 1917 in Waschwilischki) weer en düütsch Grafiker, de bi de Rieksdruckeree in Berlin beschäftigt weer. Berühmtheit kreeg sien Entwurf vun de Germania-Breefmarkenserie, de tüschen 1900 un 1922 in dat Düütsch Riek in Gebruuk weer. Studeert hett he in Stuttgart un kreeg ansluutend en Anstellung bi de Rieksdruckeree in Berlin. Dor hett he ok de Banknoten to 5 un 100 Mark entworfen, in dat Grundmuster vun de Geldschiens sünd de Initialen „PW“ to erkennen. Anner Arbeiten vun hüm sünd in' Jugendstil hollen. 1908 kreeg he den Dürerpries. Eenig Tiet vör Utbröök vun den Eersten Weltkrieges verlor he sien Anstellung bi de Rieksdruckeree. Wiels den Krieg keem he as Landsturmmann to en Versörgungseenheit nah Litauen. Wiels en Heimaturlaub Anfang 1917 hett he sien langjohrig Leevste heiraadt. In' Mai 1917 wurr he in't Feld an en Lungenentzündung krank un is doran an' 2. Juni 1917 in dat Feldlazarett 24 storven. He wurr up den Suldatenkarkhoff in Pranzjuny bisett. Heinz Hillmer: Ein Bild ging um die Welt – 75 Jahre Germania-Briefmarke, in Archiv für deutsche Postgeschichte, Hrsg.: DGPT, Heft 1/1975, S. 96–106. Paul Eduard Waldraff. Mehr Biller, Videos oder Audiodateien to’t Thema
Tietje is een plattdüütschen Vörnaam for Jungs. De Naam Tietje is een korte Form vun den olen germaanschen Naam Diederik. Dor steekt de beiden Wöör Diot oder Diet (dat heet Volk) un rihhan (dat heet riek oder mächtig) in. Diedrich heet denn so veel, as: De in dat Volk mächtig is oder Der Herrscher öber dat Volk. Toeerst is vun den olen düütschen Naam een korte Form maakt wurrn. Dat weer sowat as Dide oder Tide. Dor is denn een Smusenaam for lüttje Gören vun maakt wurrn, so wat, as Lüttje Tide oder Lüttje Dide. Dat güng so, datt dor dat Anbacksel (Suffix) to'n Lüttjer maken (Diminutiv) -je achteranbackt wurrn is. Nu heet de Naam Didje oder Tidje. In een Tiet, as dat noch keen Duden geev un ok noch keen Sass is dat denn Tietje schreben wurrn, just so, as een dat utspreken deit (phoneetsch). Verwandt is de Vörnaam Tetje. In ole Listen un Urkunnen is düsse Naam toeerst to finnen 1907 in Borgfeld bi Bremen Vun düssen Vörnaam Tietje kaamt de plattdüütschen Tonaams Tietje un Tietjen her, de in de Ortsdelen vun Bremen un in de Dörper dor umto ganz begäng sünd. De bedüüt so veel, as Ut
Lübbers is de Familiennaam von Bernhard Lübbers (* 1976), düütschen Historiker un Bibliothekar, Christian Lübbers (* 1977), düütschen Dokter, Claudia Lübbers (* 1978), düütsche Footballspelerin, Dietrich W. Lübbers (1917–2005), düütschen Physioloog, Georg Nicolaus von Lübbers (1724–1788), düütsch-däänschen Major, Etat- un Justizraad, Norbert Lübbers (* 1977), düütschen Dokumentarfilmer, Journalist un Produzent, Oskar von Lübbers (1845–1927), düütschen Generaalleutnant. Kiek ok bi: Lubbers. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Lübberstedt is de hoochdüütsche Naam von Lübbs, Oort in de Gemeen Lübbs in’n Landkreis Cuxhoben, Neddersassen, Lübberstää, Oort in de Gemeen Gö’nstörp in’n Landkreis Horborg, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Neenhusen (hoochdüütsch Neuenhausen) is en Dörp in de Gemeen Hagen in’n Landkreis Cuxhoben, Neddersassen. Binnen de Gemeen höört de Oort to de polietsche Oortschop Leernst. Bi Neenhusen höört ok de lüttjere Oort Born mit bi. De Oort liggt op de Oosterholter Geest. Knapp twee Kilometer in’n Oosten von Neenhusen löppt de Drept langs. Dat Water ut dat Rebeed flütt aver vör allen över dat Kuhfleet na’n Aschwarder Floodgraven hen af. In’n Noorden liggt dat Naturschuulrebeed Süüdlich Hagener Königsmoor un in’n Westen dat Borner Moor. De Naveröörd sünd Hagen in’n Noorden, Dorphagen in’n Noordoosten, Heesen un Wolsbuddel in’n Oosten, Hein un Leernst in’n Süüdoosten, Born in’n Süden, Uthleer in’n Westen un Uthlederbarg un Harmonie in’n Noordwesten. De Oort Neenhusen geiht trügg op dat Good Neenhusen, dat 1537 toeerst in de Oorkunnen vörkeem. In Neenhusen ünner de Staleek hebbt fröher de Gerichtsherrn von dat Gericht Neenhusen Gericht hollen. In de Franzosentied von 1810 bet 1814 hett de Oort to de Mairie Meyenborg in’n Kanton Hagen höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1852 to dat Gericht Neenhusen tohöört un denn von
Simone Hye-Soon Hauswald (* 3. Mai 1979 in Rottweil as Simone Hye-Soon Denkinger) is en ehmalge düütsch Biathletin. In dat Öller vun söss Johren fung de Dochter vun en Süüdkoreanerin un en Düütschen mit dat Skilangloopen an. Se hett dat Skiinternat Furtwangen afslooten. Veer Johr later is se to'n Biathlon wessel. Hör Vereen weer de SC Goosheim. De Karrieredeeppunkt vun de Sportsuldatin weer 2002, as se up en Iesplaat utrutscht is un sück dorbi dat Schienbeen brook, wodör se in hör sportlich Entwicklung um een Johr nah achter smeeten wurr. Bi de Olympisch Winterspelen 2006 in Turin weer se woll mit dat düütsch Team anreist, wurr aber blots as Ersatzlöperin nomineert. To Anfang vun de Saison 2008/2009 is se wegen en Achillessehnenreizung tonächst in' Alpencup in Obertilliach antreeden un kunn dor den 7,5 km Sprint un de 10 km Verfolgung winnen. Bi hör Saisondebüt in' Weltcup stunn Simone Hauswald bi dat twee Rennweekenenn' in Hochfilzen in' 7,5 km Sprint nah en fehlerfree Scheetleistung eerstmals in en Weltcup-Rennen ganz baben up dat Podest, de Verfolgung an' nächsten Dag hett se up Platz 3 afslooten. Bi de Biathlon-Weltmeesterschapen 2009 wurr Hauswald Tweet in' Sprint achter Kati Wilhelm aber vör Olga Saizewa un
Born (hoochdüütsch Born) is en lütten Oort in de Gemeen Hagen in’n Landkreis Cuxhoben, Neddersassen. Binnen de Gemeen höört de Oort to de polietsche Oortschop Leernst. De Oort liggt op de Oosterholter Geest. Knapp twee Kilometer in’n Oosten von Born löppt de Drept langs. Dat Water ut dat Rebeed flütt aver vör allen över dat Kuhfleet na’n Aschwarder Floodgraven hen af. In’n Noordwesten liggt dat Naturschuulrebeed Borner Moor. De Naveröörd sünd Neenhusen in’n Noorden, Leernst in’n Oosten, Seedörp in’n Süden, Uthleer in’n Westen un Uthlederbarg un Harmonie in’n Noordwesten. Born höört von fröher her to Neenhusen, is aver al siet lange Tied mit Leernst tohoopwussen un warrt vondaag as en Deel von’n Oort Leernst ansehn. In de Franzosentied von 1810 bet 1814 hett de Oort to de Mairie Meyenborg in’n Kanton Hagen höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1852 to dat Gericht Neenhusen tohöört un denn von 1852 bet 1885 to dat Amt Hagen. Na 1885 weer dat in’n Kreis Geestmünn. 1932 is dat Deel von’n Kreis Wersermünn worrn un 1977 von’n Landkreis Cuxhoben. De Oort hett fröher